ଯାମିନୀ ସିଂହ

ଯାମିନୀ ସିଂହ ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ହିନ୍ଦୀ କଥାଚିତ୍ର ଓ ଟେଲିଭିଜନ ଜଗତରେ କାମ କରନ୍ତି । ୧୯୯୪ ମସିହାରେ, ସେ କେ. ବିକ୍ରମ ସିଂହଙ୍କର କଥାଚିତ୍ର ତର୍ପଣ ଜରିଆରେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କର କିଛି ଟେଲିଭିଜନ ଧାରାବାହିକ ଗୁଡ଼ିକ ହେଲା, ବନ୍ଧନ (୧୯୯୯), ଦାମନ (୨୦୦୧), ଚାଲ୍‌ତି କା ନାମ୍ ଗାଡ଼ି... ଲେଟ୍‌ସ୍ ଗୋ (୨୦୧୫), ମେରେ ଘର୍ ଆୟୀ ଏକ୍ ନହ୍ନି ପରୀ (୨୦୦୯), ହର ଘର୍ କୁଛ୍ କେହ୍‌ତା ହୈ (୨୦୦୭) ଏବଂ ଝୁମେ ଜିଆ ରେ (୨୦୦୭) ।
 ଅଭିନୟ ଜୀବନ 
ତାଙ୍କ ଅଭିନୀତ ପ୍ରଥମ କଥାଚିତ୍ରରେ, ସେ ଓମ୍ ପୁରୀଙ୍କ ଝିଅ ଭୂମିକାରେ ଅଭିନୟ କରିଥିଲେ । ଏହାପରେ ସେ ଟିଭି ଧାରାବାହିକ କୋଲଗେଟ୍ ଟପ୍ ୧୦ରେ ଲଭ୍‌ଲି ଚରିତ୍ରରେ ଅଭିନୟ କରିଥିଲେ ।

ସେ ଅନେକ ଟେଲିଭିଜନ ଧାରାବାହିକରେ କାମ କରିଛନ୍ତି । ବନ୍ଧନ, ଦାମନ, ଘର୍ ଏକ୍ ମନ୍ଦିର୍, କୋଶିଶ୍ - ଏକ ଆଶା, ଶେହନାଇ, ହୁକୁମ୍ ମେରେ ଆକା, ଜବ୍ ଲଭ୍ ହୁଆ, ଶାଦି ଷ୍ଟ୍ରିଟ୍, ହରି ମିର୍ଚି ଲାଲ ମିର୍ଚି, ହମ୍ ହୈ ନା ଲା-ଜବାବ, ମେରି ଡୋଲି ତେରେ ଅଙ୍ଗାନା, ହର୍ ଘର୍ କୁଛ୍ କେହତା ହୈ, ବିଦାଇ, ଝୁମେ ଜିଆ ରେ, ତିନ୍ ବହୁରାନିୟାଁ, ମେରେ ଘର୍ ଆୟୀ ଏକ ନହ୍ନି ପରୀ ଏବଂ ଚଲ୍‌ତି କା ନାମ୍ ଗାଡ଼ି... ଲେଟ୍‌ସ୍ ଗୋ । ସେ ଲାଇଫ୍ ଓକେରେ ସାବଧାନ ଇଣ୍ଡିଆରେ ମଧ୍ୟ ଏପିସୋଡିକ୍ ଭୂମିକାରେ ଅଭିନୟ କରିଛନ୍ତି । ସେ ଅନେକ ବିଜ୍ଞାପନରେ ମଧ୍ୟ ଅଭିନୟ କରିଛନ୍ତି ଏବଂ ମଲ୍ଲିକା ସରାଭାଇଙ୍କ ନାଟରାଣୀରେ ସିଲ୍‌ସିଲେ ନାମକ ଏକ ନାଟକରେ ଅଭିନୟ କରିଥିଲେ ।

୨୦୧୮ ମସିହାରେ, ଶ୍ରୀଧର ରଙ୍ଗାୟନଙ୍କ ନିର୍ଦ୍ଦେଶିତ ଏବଂ ସୋଲାରିସ୍ ପିକ୍ଚର୍ସ ଦ୍ୱାରା ପ୍ରଯୋଜିତ ହିନ୍ଦୀ ଫିଚର ଫିଲ୍ମ ଇଭିନିଂ ଶାଡୋଜ୍‌ରେ ସେ ଜଣେ ଦକ୍ଷିଣ ଭାରତୀୟ ମହିଳା ସରିତାଙ୍କ ଭୂମିକାରେ ଅଭିନୟ କରିଥିଲେ ।

 ଆଧାର 

 ବାହାର ଲିଙ୍କ୍ 



ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ନୂଆ ଦିଲ୍ଲୀର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ